UZNESENIE VLÁDY SLOVENSKEJ REPUBLIKY
č. 
z 

k Návrhu základných metodických a implementačných dokumentov súvisiacich s riadením schémy technickej pomoci pre verejno-súkromné partnerstvá (PPP)

Číslo materiálu:		
Predkladateľ:	minister financií	
Vláda
A.	schvaľuje
A.1.	základné metodické a implementačné dokumenty súvisiace s riadením schémy technickej pomoci pre verejno-súkromné partnerstvá (PPP)
B.	ukladá
ministrom
predsedom ostatných ústredných orgánov štátnej správy SR
B.1.	prizývať zástupcu Ministerstva financií SR na zasadnutia riadiaceho výboru projektu verejno-súkromného partnerstva, v ktorom súkromný partner zabezpečuje zhotovenie a prevádzku diela a ako protihodnotu poskytuje služby spojené s týmto dielom za platby od jeho používateľov alebo od verejného partnera, pričom zmluva sa uzatvára najmenej na 3 roky, a v ktorom súkromný partner nesie niektoré ekonomické riziká spojené s jej realizáciou, ktoré obvykle nesie verejný obstarávateľ, ak celkové investičné náklady projektu prevyšujú sumu 100 mil. Sk  
	Kontrolný termín: 31.12.2008 a každoročne k 31.12.  
C.	splnomocňuje
ministra financií
C.1.	aktualizovať metodické a implementačné dokumenty po medzirezortnom pripomienkovom konaní a zverejňovať ich na internetovej stránke Ministerstva financií SR
priebežne
D.	zrušuje sa
D.1.	úloha C.3 z uznesenia vlády SR č. 786/2007
Vykonajú:	ministri
predsedovia ostatných ústredných orgánov štátnej správy SR 
Na vedomie:	predseda Združenia miest a obcí Slovenska
prezident Únie miest Slovenska
predsedovia samosprávnych krajov